ועדת העבודה והרווחה, כנסת 25, פרוטוקול מספר 32, 2023-05-01 00:00

ישראל אייכלר: שלום לכל המשתתפים ולצופים, אנחנו פותחים את הישיבה של ועדת העבודה והרווחה, ישיבה שנייה היום, י' באייר התשפ"ג, 1 במאי 2023

ישראל אייכלר:  הנושא הוא פרק ה' להצעת חוק ההתייעלות הכלכלית, סעיפים 15(7) פלוס 20(ג) בחוק ההתייעלות הכלכלית

ישראל אייכלר:  הנושא הוא סכום שאינו מובא בחשבון כהכנסה לעניין תוספת תלויים בנכות כללית

ישראל אייכלר:       אנחנו נשמע קודם כל מה הסעיף הזה אומר מדניאל, משרד האוצר

דניאל בלנגה: דניאל בלנגה, אגף תקציבים

דניאל בלנגה:  אנחנו בעצם מביאים כהוראת קבע את הוראת השעה שהחלה בשנת 2022 לעניין הכנסות שלא מעבודה לקצבת נכות

דניאל בלנגה:  בעצם בטרם שנכנסה ההוראה לתוקף, מי שהיו לו הכנסות שלא מעבודה, הן קוזזו לו באופן מלא שקל מול שקל מהתוספת תלויים שהייתה לו, מקצבת הנכות

ישראל אייכלר: אולי תגיד מה זה תוספת תלויים?     

דניאל בלנגה: תוספת תלויים זה בעצם תוספת הקצבה שמשתלמת לנכה שיש לו קצבת נכות כללית, בגין הילדים שלו או בת או בן הזוג שלו

ישראל אייכלר: ואם מורידים מהסכום הזה - - -      

דניאל בלנגה: את ההכנסות שיש לו שלא מעבודה

ישראל אייכלר: מה זה נקרא הכנסות שלא מעבודה?     

דניאל בלנגה: כל הכנסה אחרת

דניאל בלנגה:  זה יכול להיות הכנסות משכר דירה או כל דבר אחר, פנסיה

ישראל אייכלר: אז מה עשיתם?     

דניאל בלנגה: למעשה עכשיו ביצענו דיסריגרד בגובה של 1,350 שקלים, שזה אומר שמההכנסות שיש לך שלא מעבוד מנכים 1,350 שקלים ורק אז מתחילים לקזז, זאת אומרת שמי שיש לו הכנסות של עד הסכום הזה לא נפגע בכלל והוא מקבל את התוספת המלאה

ישראל אייכלר: כמה הסכום הכולל שהוא מקבל?     

דניאל בלנגה: זה תלוי איזה קצבה יש לו ומה מספר התלויים

ישראל אייכלר: אבל בערך במה אנחנו מדברים, על איזה סכומים?      

שירלי מירוז: שירלי מביטוח לאומי, נכות כללית

שירלי מירוז:  קצבה מלאה זה 4,063 שקלים

שירלי מירוז:  תוספת בן/בת הזוג זה 1,310 שקלים ותוספת של כל ילד זה 1,048 שקלים

ישראל אייכלר: חברת הכנסת רייטן

אפרת רייטן: באתי קודם כל לפרגן לך, אדוני היו"ר שאתה מעביר את החוק הזה כאן והופך את זה לקבע, ולספר לך שלמעשה בקדנציה הקודמת פנה אליי חבר הכנסת, היום יושב-ראש ועדת הפנים, יעקב אשר, ותוך כדי הדיונים על התקציב אנחנו קיבלנו את עליית קצבת הנכות אחרי כמה שנים שבאמת הכול היה לא מוסדר, ושוחח איתי ספציפית על הנקודה הזו

אפרת רייטן:  אני חשבתי שהוא מעלה כאן נקודה, והנה שמתי בצד אופוזיציה, קואליציה

אפרת רייטן:  בכלל לא היה על השולחן

אפרת רייטן:  נדמה לי שגם אמרתי לך בתחילת הקדנציה שלך, שיש איזה קסם בוועדה הזו שאפשר באמת לעשות דברים בשיתוף פעולה מלא עבור אוכלוסיות שאנחנו כאן הפה שלהן

אפרת רייטן:  אני שמחה מאוד שיכולתי באמת לעבוד איתו, כי גם לא מדובר על סכום גדול של כסף מבחינת עלות המדינה, אבל זה כן נותן מענה לאוכלוסיות שנפלו בין הכיסאות

אפרת רייטן:  זה שהיום יש לכם את הזכות להעביר את זה כהוראת קבע, מבורך, אז אני מברכת אתכם, ונעשה עוד דברים כאלה ביחד

אפרת רייטן:  היד עוד נטויה לעוד דברים כאלה ואחרים

ישראל אייכלר: מה שאמרתי היום לגבי העניין הזה של קואליציה/אופוזיציה, דיברתי על המליאה ששאלת

ישראל אייכלר:  פה בוועדה, היית פה בישיבה הראשונה, אז עמדת כבר במבחן

ישראל אייכלר:  היו גורמים שרצו לעשות משהו שלא היה שייך לוועדה

ישראל אייכלר:  פניתי לחברי האופוזיציה שאנחנו רוצים לשמור על הוועדה כוועדה מקצועית שעוסקת ברווחה ובעבודה

ישראל אייכלר:  הוא אמר לי, אתה צודק והוריד את - - - 

ישראל אייכלר:  אנחנו יכולים להיות גאים על כך שבוועדת העבודה והרווחה שלנו אנחנו עוסקים בעבודה ורווחה, כי הייתי השבוע באיזה כנס, אז הציגו אותי בשני כובעים

ישראל אייכלר:  אמרתי, הכובע שאני גאה בו זה ועדת העבודה והרווחה, כי פה אפשר לעשות מצוות

ישראל אייכלר:  את אמרת שפה אפשר לעשות מצוות כל יום, אז ברוך השם

אפרת רייטן: אני מודה לכם ובהצלחה

אפרת רייטן:  אני הולכת לישיבת יושבי-ראש סיעות, אז באתי רק לתמוך

אפרת רייטן:  הנה חבר הכנסת יעקב אשר

אדוני היושב-ראש, אני באמצע ניהול דיון בוועדה

אפרת רייטן: אני אמרתי כרגע עליך שאתה האיש היקר

אדוני היושב-ראש, קודם כל תודה שאתה מאפשר לי את ההתפרצות הלא מנומסת הזאת, אבל אני באמצע לנהל ועדה בנושא מאוד טעון, אוויר נקי וכו'

      אני אתחיל בזה שבאמת מגלגלים זכות על ידי זכאי ואתה היום בתפקידך כיושב-ראש הוועדה הולך לקבע משהו שהתחלנו אותו בקדנציה הקודמת באמת בעזרתה של יושבת-ראש הוועדה, חברת הכנסת רייטן, שבאמת דיבר על כך שההסתכלות על ההכנסות היא סוג מסוים שהסתכלו עליהם כהכנסות ולא היא, ולכן באמת באותו שלל של תיקונים שנעשו אז גם בצורה יפה ואלגנטית וטובה, והגיעו גם בהסכמה מלאה, באמת הדבר הזה אושר אבל אושר זמני לשנה ועכשיו אתם מאשרים אותו בעצם באופן קבוע ואני מברך על זה

 זה עוזר לציבור הנכים, זה נותן ודאות גם בתכנון של כל אדם את החיים שלו עם המגבלות שלו, כי הרי המטרה שלנו בעצם זה לא לתת צדקה לאף אחד, זה פשוט לתת להם את האפשרות להשלים את אותם דברים שמדינה צריכה להשלים כדי להתמודד מול - - -, והאפשרויות שלהם בגלל המוגבלות שלהם, לכן אני מברך על הדבר הזה, ובהזדמנות הזאת שוב מודה

      הייתי חבר באופוזיציה ובאתי עם הדבר הזה

 ברגע שהיא הבינה את זה, התחברה לעניין הזה

 צריך להזכיר גם את שפיגלר מהביטוח הלאומי, המנכ"ל שבאמת הלך עם העניין הזה

 גם פקידי האוצר בסופו של דבר יישרו קו

 אני לא זוכר, אתם הייתם או אחרים היו

אפרת רייטן: דניאל היה כאן ואלי היה פה

בכל מקרה הדבר הוא נכון וטוב ואני מודה לך על האישור של הדברים, ואני מודה לך על ניהול הדברים בכלל, בשקט

 הוועדות שלנו בינתיים לא משמיעות רעש

 למרות שפוליטיקאים אוהבים רעש, בוועדות אני חושב שהשקט הוא נכון לקדם דברים, להמשיך הלאה, ואני בטוח שאתה גם ברגישות שלך וגם בהיכרות שלך

 אנחנו מחויבים על פי התורה להסתכל כל הזמן על האנשים שצריכים את העזרה מאיתנו

 אני בטוח שתעשה עוד הרבה דברים טובים לעם ישראל ואני שמח להיות שותף בחלק הזה

ישראל אייכלר: אני רוצה רק לציין שהזכות של חברת הכנסת רייטן היא לא רק זכות ראשונים בעניין, אלא גם העובדה שהיא הייתה מהקואליציה ואתה מהאופוזיציה

אפרת רייטן: תודה רבה

ישראל אייכלר: אז זה הרבה יותר

ישראל אייכלר:  לא חוכמה שאני בקואליציה ואתה חבר סיעתי

ישראל אייכלר:  בכל זאת אנחנו הרי בוועדה הזאת לא שוקלים שום שיקולים פוליטיים ואני ממש מברך אותך על זה, ובעזרת השם נעשה עוד הרבה דברים טובים

תודה רבה לך והצלחה לכולם

ישראל אייכלר: תודה רבה לכם

ישראל אייכלר:  חברי הכנסת משוחררים, אבל האנשים שרוצים לדבר ידברו אצלנו

ישראל אייכלר:  מי ביקש ראשון? רק תגיד את השם ואת התפקיד שלך

רן מלמד: שלום, קוראים לי רן מלמד, לשעבר מנכ"ל עמותת ידיד, היום ארגון - - -

רן מלמד:  מעבר לברכות, אדוני, אני חושב שהגיע הזמן שכן נקיים בוועדה שלך דיון על כל המנגנון הלקוי הזה שנקרא דיסריגרד, של הפטנט של משרד האוצר למנוע ממי שמקבל את ההכנסות הכי נמוכות במדינה את היכולת להתקיים

רן מלמד:  דווקא בתקופה כזאת שיוקר המחייה פה הוא משתולל, לבוא ולהעמיד את הסכום על 1,300 שקלים לקיזוז, אני חושב שזה פוגע במהות של הזכות שלנו לתת לאנשים לחיות בכבוד, אז ברכות מצד אחד על היישור קו, העברת הנושא לחוק קבוע, אבל אני חושב שצריך לעשות דיון בכל הנושא של הדיסריגרד וזה יבוא לפתחך בשבוע הבא לדעתי עם הנושא של הורים עצמאיים ומזונות ותשלומים אחרים

רן מלמד:  אני חושב שצריך לעשות על זה דיון רציני

ישראל אייכלר: הרעיון לעשות דיון רציני יסודי על כל הנושא של דיסריגרד לעומת קצבאות זה רעיון טוב לאו דווקא בתקופת תקציב, אבל אני רושם לעצמי את העצה הטובה שלך, בהמשך, בעזרת השם

ישראל אייכלר:       אתה רצית גם לדבר, יהודה?     

דורון יהודה: דורון יהודה, יושב-ראש ארגון הנכים

דורון יהודה:  רציתי לומר על התיקון הזה כי זה תיקון חשוב

דורון יהודה:  הוא נותן יכולת לנכים רבים לא להגיע לשלב שישר מורידים להם, אלא שעושים את זה בעדינות, בשלבים, כך שהם יכולים להתקיים, וזה חשוב מאוד

ישראל אייכלר: תודה

עמיחי תמיר: ד"ר עמיחי תמיר, יושב-ראש ארגון הנכים זכויות נכים

עמיחי תמיר:  אני חושב שכאשר יש פשע ומשקמים אותו בטיפה, אז אין מקום למחיאות כפיים סוערות

עמיחי תמיר:  יש דיסריגרד שעלה בשנים האחרונות לאדם שהוא עם נכות ומתפרנס גם מעבודה

עמיחי תמיר:  כיום זה כמעט 6,000 שקלים

עמיחי תמיר:  הפגיעה שיש כאן בהכנסות אחרות, בעקיפין בהכנסה של אדם עם נכות במה שנקרא קצבאות התלויים, מבחינתו היא פשע

עמיחי תמיר:  לא ניתן לקבל אותה ולכן עם כל הכבוד אני לא יכול לחגוג ולשמוח

עמיחי תמיר:  תודה רבה

ישראל אייכלר: אני גם מודה לך, אבל אודה לך יותר אם תסביר לי מה אמרת

ישראל אייכלר:  איפה פה הפשע?     

עמיחי תמיר: אני אעשה את זה פשוט

עמיחי תמיר:  ההכנסה מעבודה מאפשרת היום לבן אדם שקצבתו לא תיפגע על ידי ערך דיסריגרד של כמעט 6,000 שקלים

עמיחי תמיר:  לעומת זאת איך האוצר פוגע? הוא מוריד מתוספת התלויים, כלומר יש אדם עם נכות שגם כך הוא מוגבל כי יש תוספת תלויים רק לשני ילדים, ומורידים לו שקל משקל, אז עכשיו קצת צמצמו את הפגיעה, אבל הדיסריגרד צריך להיות הרבה יותר גבוה

עמיחי תמיר:      אני אגלה לך סוד

עמיחי תמיר:  אנחנו עובדים על הצעת חוק שהיא גם תגיע אליך, נשתף פעולה, בנושא הזה להגדלה יותר משמעותית של הדיסריגרד

עמיחי תמיר:  אני חושב שאדם שיש לו נכות קשה צריך להתמודד עם הנכות ולא עם מינימום של כסף

ישראל אייכלר: תודה רבה, עכשיו הבנתי

ישראל אייכלר:  אני רוצה לחזור בעניין הזה גם על הסיפור של שני הילדים

ישראל אייכלר:  אני חושב שזה עוול גדול מאוד שמגבילים את מספר הילדים

ישראל אייכלר:  הנכה הוא נכה והילדים הם ילדים, וזה לא משנה אם הם שניים או הם שלושה או ארבעה ואפילו אם חלילה הם עשרה

ישראל אייכלר:  חלילה אני מתכוון זה שאחד ההורים נכה, כי בלי זה זה ברכה, לכן אני לא חושב שכל המושג הזה של עד שני ילדים זה עוול גדול מאוד

ישראל אייכלר:  אנחנו צריכים להסיר את זה מכל הסעיפים

ישראל אייכלר:  זה פשוט עוול לכשעצמו

ישראל אייכלר:       אני לא מוצא את הדוגמה לעוול הגדול, שהיום בכל העולם כולו יודעים שיש לעודד ילודה בפרט במדינות העשירות, בפרט מדינות ה-OECD

ישראל אייכלר:  אני רוצה להגיד לכם שבמלחמת העולם הראשונה צרפת ניצחה את גרמניה

ישראל אייכלר:  במלחמת העולם השנייה היא הובסה ברגע והם אמרו שהסיבה הייתה שלא הייתה ילודה, הפטירות היו יותר מהלידות ולכן לא היה לצרפת תקומה

ישראל אייכלר:       אני לא חושב שילדים הם בשר תותחים ולא זאת הסיבה שצריך לעודד ילודה של ילדים, אלא צריך להבין, הקדוש ברוך הוא ברא את האדם, אחרת אולי לא היה צריך גם אנשים מבוגרים, רק ילדים

ישראל אייכלר:  הקדוש ברוך הוא ברא את האדם במטרה מסוימת, וכל ילד וילד הוא עולם מלא, לכן יש עוול גדול מאוד שצריך להסיר אותו

ישראל אייכלר:  ממש חרפה להגביל את מספר הילדים שזכאים למה שזכאים

ישראל אייכלר:  מה שהם לא זכאים, לא זכאים

ישראל אייכלר:  אנחנו עוד נדבר על זה

ישראל אייכלר:  ביקשתי נתונים, אז גם על זה אנחנו נשמח לקבל את הנתונים

ישראל אייכלר:       אני רוצה להודות לכם, הישיבה הזאת נעולה